EkBass/fiwiki-20250220-pages-articles huggingface dataset:
Rubberduck Jones

Rubberduck Jones (oik. Nisse Tapani Rikama, entiseltä sukunimeltään Poutanen, s. 13. maaliskuuta 1960) on suomalainen rock-kitaristi ja lauluntekijä, joka on soittanut muun muassa yhtyeissä Trash, Pelle Miljoona & 1980 (1978-1979, 2004-2007), Sehr Schnell, Problems?, Pelle Miljoona Oy, Suspenders, Hurmos ja Los Hermos Band. Jones soittaa kitarasoolon muun muassa "Tahdon rakastella sinua" -kappaleessa. Hänen säveltämiään kappaleita ovat muiden muassa Pelle Miljoona & 1980 -yhtyeen levyttämät kappaleet ”Ajassa tapahtuu”, ”Juosten kohti elämää”, ”Mua valvotaan”, ”Rakastava voima”, ”Tämä sukupolvi” ja ”Vallankumous kulttuuriin”. Rubberduck Jones on toiminut myös tuottajana muun muassa Ratsian ensimmäisellä albumilla ja Widowsin ensimmäisellä singlellä. == Yksityiselämä == Jones sairastui 1980-luvulla skitsofreniaan. == Lähteet == Luokka:Suomalaiset kitaristit Luokka:Suomalaiset lauluntekijät Luokka:Pelle Miljoona Luokka:Vuonna 1960 syntyneet Luokka:Elävät henkilöt
Liisa Pakarinen

Liisa Aino Pakarinen, oik. Kartto (16. marraskuuta 1911 Joensuu – 2. joulukuuta 1973) oli suomalainen näyttelijä. Pakarinen näytteli useissa teattereissa, muun muassa Tampereen Työväen Teatterissa. Pakarinen näytteli kaikkiaan kahdeksassa elokuvassa. Hänet nähtiin naispääosassa Jussi Snellmanin elokuvassa Seikkailu jalkamatkalla (1936). Hän on näytellyt myös muun muassa elokuvissa Opri (1954) ja Pojat (1962)., viitattu 7.2.2014 Hänen puolisonsa oli näyttelijä, käsikirjoittaja Turo Kartto. Hänet on haudattu puolisonsa viereen Hietaniemen hautausmaalle Helsinkiin. ==Lähteet== Luokka:Suomalaiset näyttelijät Luokka:Vuonna 1911 syntyneet Luokka:Vuonna 1973 kuolleet
Kilwa Kisiwani

Kilwa Kisiwani on osittain raunioitunut satamakaupunki pienellä saarella Tansanian rannikolla. 800-luvulta alkaen se kasvoi huomattavaksi kauppakeskukseksi, jonka kautta kulki kultaa ja rautaa Zimbabwesta, norsunluuta ja orjia Tansaniasta ja tekstiilejä, jalokiviä, posliinia ja mausteita Aasiasta. 1200-luvulla kaupunki kasvoi Itä-Afrikan merkittävimmäksi kaupungiksi, jonka vaikutuspiiri ulottui Mosambikiin asti. Ibn Battuta ylisti kaupunkia vierailtuaan siellä vuonna 1330. Tuohon aikaan kaupungissa rakennettiin Husuni Kubwan palatsi ja laajennettiin suurta moskeijaa. Aivan 1500-luvun alussa Vasco da Gama kunnioitti vielä tätä vaurasta islamilaista kaupunkivaltiota, mutta muut portugalilaiset valtasivat sen vuonna 1505. Jo seitsemän vuotta myöhemmin, vuonna 1512, arabit kaappasivat sen vuorostaan. Seuraavaksi kaupunki siirtyi Sansibaria hallinneille omanilaisille, ja heidän jälkeensä Ranskalle. Ranskalaiset hylkäsivät vanhan satamakaupungin vuonna 1840 ja rakensivat uuden linnoituksen pikkusaaren pohjoiskärkeen. Se oli osa Saksan Itä-Afrikkaa 1886–1918. Rauniokaupunki on UNESCOn maailmanperintökohde. == Lähteet == *UNESCO *Minnesota State University Luokka:Tansanian historia Luokka:Tansanian maantiede Luokka:Unescon maailmanperintökohteet Tansaniassa
Kinnernivel

Kinnernivel () on nelijalkaisten varvasastuja- ja kärkiastujaeläimillä oleva takaraajan nivel, joka vastaa ihmisen nilkkaniveltä. Se koostuu neljästä erillisestä nivelestä, joista liikkuvin on ylin eli articulatio tarsocrurialis. Kinnernivel liittää toisiinsa säären luut, nilkan luut sekä jalkapöydän luut. ==Rakenne== *Articulatio tarsocruralis on ylin kinnernivelen nivelistä ja se on myös liikkuvin. Se liittää toisiinsa sääriluun ja kantaluun. lihansyöjillä ja sialla myös pohjeluun distaalinen pää liittyy tähän niveleen. *Articulatio intertarsea proximalis liittää toisiinsa kanta- ja telaluun. *Articulatio intertarsea distalis liittää toisiinsa distaalisen ja mediaalisen rivin nilkkaluita. Tämä kinnernivelen osa liikkuu vain vähän. *Articulatio tarsometatarsea liittää yhteen distaaliset nilkkaluut ja jalkapöydän luut. Se on hyvin jäykkä kinnernivelen osa. ==Toiminta== Kinnernivel lähinnä vain koukistuu ja ojentuu, mutta lihansyöjillä esiintyy myös jonkin verran kiertoliikettä. ===Kinnerniveltä ojentavat lihakset=== * Puolijänteinen lihas, kun raajalla on painoa * Kaksipäisen reisilihaksen kaudaalinen osa * Leveä kantalihas toimii kinnernivelen apuojentajana * Varpaiden pinnallinen koukistajalihas ===Kinnerniveltä koukistavat lihakset=== * Etumainen säärilihas * Kolmas pohjeluulihas toimii hevosella kinnernivelen koukistajana * Pitkä pohjeluulihas toimii kinnernivelen apukoukistajana * Varpaiden pitkä ojentajalihas == Hevosen kinner == Vaikka kintereen tieteellinen nimi tarsus viittaa kintereen luihin ja niveliin, useimmat hevosten kanssa työskentelevät tarkoittavat kintereellä nivelen alueen kaikkia kudoksia. Kinner on erityisen tärkeä osa hevosen anatomiaa, sillä se rasittuu suuresti hevosen työskennellessä. Hyppääminen ja kootut liikkeet rasittavat kinnertä eniten. === Hevosen kintereen tärkeimmät luut ja nivelet=== Hevosen kintereessä on useita niveliä: *Articulatio tarsocruralis *Articulatio intertarsea proximalis *Articulatio intertarsea distalis *Articulatio tarsometatarsea *Articulatio talocalcanea Hevosen kintereessä on seuraavat luut: *Telaluu *Kantaluu *keskimmäinen nilkkaluu *kolmas nilkkaluu *kolmas metatarsaaliluu *neljäs nilkkaluu *fuusioituneet ensimmäinen ja toinen nilkkaluu ==Katso myös== *Nilkka *Kantapää Luokka:Nisäkkäiden anatomia Luokka:Takaraajan nivelet
Veteen piirretty viiva

Veteen piirretty viiva voi tarkoittaa seuraavia asioita: * sanonta, joka tarkoittaa häilyvää rajaa kahden asian välillä * Veteen piirretty viiva, Terrence Malickin sotaelokuva vuodelta 1998 * Veteen piirretty viiva – havaintoja ja merkintöjä vuosilta 1953–1965, Max Jakobsonin kirja vuodelta 1980. * Veteen piirretty viiva, Timo Heinon veistos vuodelta 2014.
Petteri Tasku

Petteri Tasku (s. 7. lokakuuta 1985 Pori) on suomalainen entinen jääkiekkoilija. Hän on pelipaikaltaan laitahyökkääjä. Tasku edusti juniorina Porin Ässiä. Hän aloitti B-junnuissa vuonna 2001 ja oli yksi junioreiden luottopelaajia tehtyään kausittain tasaisesti 20–30 tehopistettä. Ammattilaisuransa hän aloitti vuonna 2004 siirtyessään pääjoukkueeseen. Tasku pelasi useasti pienellä peliajalla Ässissä ja joutui kaudella 2007–2008 kahteen otteeseen Mestis-komennukselle. Marraskuussa 2007 Tasku vahvisti KooKoota kolmen ottelun ajan ja myöhemmin samassa kuussa Tasku meni lainapestille Mestiksen Jokipoikiin. Taskun peliaika lisääntyi liigassakin kuitenkin loppukautta kohti ja hän iski ennätystehonsa 6+5. Kesällä Tasku siirtyi yli 200 liigaottelun jälkeen TuToon kaudeksi 2008–2009. Kaudet 2009–10 ja 2010–11 hän pelasi HC Luviassa, jossa hän pelasi myös kaudella 2011–12 joukkueen nimen vaihduttua HC Satakunnaksi. ==Tilastot== 2004–05 Ässät SM- liiga 20 0 2 2 6 – – – – – 2005–06 Ässät SM-liiga 20 1 1 2 58 – – – – – 2006–07 Ässät SM-liiga 49 1 4 5 22 – – – – – 2007–08 Ässät SM-liiga 39 6 5 11 26 – – – – – KooKoo Mestis 3 0 0 0 0 – – – – – Jokipojat Mestis 8 2 2 4 8 – – – – – 2008–09 TuTo Mestis 16 1 0 1 4 – – – – – 2009–10 HC Luvia II divisioona 18 24 32 56 24 – – – – – 2010–11 HC Luvia Suomi-sarja 32 14 26 40 66 – – – – – 2011–12 HC Satakunta Suomi-sarja 31 14 19 33 77 – – – – – 4 kautta yhteensä SM-liiga 128 8 12 20 112 – – – – – ==Lähteet== * Luokka:Suomalaiset jääkiekkoilijat Luokka:Vuonna 1985 syntyneet Luokka:Elävät henkilöt
Harri Koskinen

thumb|upright|Iittalan 125-vuotiskaadin (2006) ja lantern-lyhty. Harri Koskinen (s. 29. huhtikuuta 1970 Karstula)Kuka kukin on 2005, Otava 2004 on suomalainen muotoilija. Koskinen opiskeli muotoilua Lahden Muotoiluinstituutissa ja Taideteollisessa korkeakoulussa Helsingissä. Vuonna 1998 hän perusti Friends of Industry -studion, jossa tehdään tuote- ja konseptisuunnittelua sekä näyttelyarkkitehtuuria. Koskinen sai kansainvälistä tunnustusta heti uransa alusta, ja hän on suunnitellut muun muassa huonekaluja, kaiuttimia, astioita ja taidelasia. Hän tuli suuren yleisön tietoon vuonna 1996 Block-nimisen valaisimen myötä. Valaisimessa on hehkulamppu jääkuutiota muistuttavan lasikuution sisällä. Block on New Yorkin Museum of Modern Artin kokoelmissa. Japanilaiselle Issey Miyakelle Koskinen on suunnitellut muun muassa Vakio-rannekelloja ja parfyymipakkauksia. Koskinen on suunnitellut Suomen urheilugaalassa jaettavan Uuno-pokaalin. 2000-luvulla hän on muotoillut Genelecin kaiutinkoteloita. Vuonna 2007 hän suunnitteli Olville kierrätettävän muovipullon. Koskinen on suunnitellut tuotteita myös esimerkiksi Iittalalle, Fiskarsille, Woodnotesille ja Artekille. ==Luottamustehtäviä== *Koskinen kuuluu Elo-säätiön hallitukseen. ==Palkinnot ja tunnustukset== Vuonna 2007 Koskinen sai Pro Finlandia -mitalin. Hän on saanut myös merkittävän Compasso d'Oro -palkinnon. Marraskuussa 2009 Koskinen sai suuren pohjoismaisen muotoilupalkinnon. Torsten ja Wanja Söderbergin säätiön myöntämä tunnustus oli miljoona Ruotsin kruunua eli noin 93 000 euroa. Palkintoperusteissa kiitettiin Koskisen työtä pohjoismaisen muotoiluperinteen jatkajana. Suomalaisista palkinnon ovat saaneet aiemmin Brita Flander, Kaj Kalin ja Janna Syväoja. Vuonna 2014 Koskinen sai Kaj Franck -muotoilupalkinnon. == Lähteet == ==Aiheesta muualla== * Harri Koskisen verkkosivut * Koskisen suunnittelema kaiutin Genelecin sivuilla Luokka:Suomalaiset muotoilijat Luokka:Pro Finlandia -palkitut Luokka:Vuonna 1970 syntyneet Luokka:Elävät henkilöt
Arvo Siikamäki

Arvo Siikamäki (s. 21. toukokuuta 1943 Saarijärvi) on suomalainen kuvanveistäjä. Hän käyttää kiveä, pronssia ja alumiinia, viime vuosina myös kotimaisia puulajeja kuten tervaleppää. Nuorempana hän aloitti uransa esittävillä teoksilla, siirtyi kantaa ottaviin protestiaiheisiin ja on vanhemmiten päätynyt luontoa lähelle harmoonisiin, materiaalin tuntua korostaviin figuureihin.Galleriat.net Siikamäki sai Pro Finlandia -mitalin 2007.Katri Helena ja Pirkko Saisio saivat Pro Finlandian == Kuvia teoksista == Tiedosto:Toijala sankarihautausmaa muistomerkki.jpg|Toijalan sankarimuistomerkki, yhdessä Mikael Nordenswanin kanssa, 1947; maljakko Ilmari Wirkkala 1953, Akaa. Tiedosto:Arvo Siikamaki Lepotauko 1970-1975.jpg|Lepotauko, 1970-1975, Helsinki. Tiedosto:Arvo Siikamaki Luova tauko 1972.JPG|Luova tauko, 1972, Akaa. Tiedosto:Arvo Siikamäki Naamari.jpg|Naamari, Tampere. Tiedosto:Arvo Siikamäki - Huuto vedestä (1978) - Puisto Lukiontien kiertoliittymän kaakkoispuolella - Saarijärvi.jpg|Huuto vedestä, 1978, Saarijärvi. Tiedosto:Arvo Siikamäki - Inhimillisyyden patsas 1981 (1969) - Nahjuksenraitti 12 - Kalmari, Saarijärvi.JPG|Inhimillisyyden patsas, 1981 (1969), Saarijärvi. Tiedosto:Arvo Siikamäki Elämän veden lähde 1988.JPG|Elämän veden lähde, 1988, Kuopio. Tiedosto:Arvo Siikamäki - Suuri Muukalainen (1990) - Saarijärven museon veistospuisto, Herajärventie 2 - Saarijärvi.jpg|Suuri muukalainen, 1990, Saarijärvi. Tiedosto:Nefertiti by Arvo Siikamäki 1996.JPG|Nefertiti, 1996, Tornio. Tiedosto:Trohkimaini Suavan muistomerkki by Arvo Siikamäki and Markku Nykänen.JPG|Trohkimaini Suavan muistomerkki, yhdessä Markku Nykäsen kanssa, 1999, Suomussalmi. Tiedosto:Arvo Siikamäki - Big Woman (2000) - Saarijärven museon veistospuisto, Herajärventie 2 - Saarijärvi.jpg|Big woman, 2000 (1999), Saarijärvi. Tiedosto:Arvo Siikamäki - Portti ikuisuuteen, Muualle haudattujen läheisten muistelupaikka - 2001 - Helsingin pitäjän kirkon hautausmaa - Helsingin pitäjän kirkonkylä - Vantaa.jpg|Portti ikuisuuteen, 2001, Vantaa. Tiedosto:Herran enkeli by Arvo Siikamäki.JPG|Herran enkeli, 2005, Kajaani. Tiedosto:Angelus Domini by Arvo Siikamäki 1.jpg|Angelus Domini, 2006, Kuopio. == Lähteet == == Aiheesta muualla == *Arvo Siikamäestä Saarijärven kaupungin sivustolla (PDF) Luokka:Suomalaiset kuvanveistäjät Luokka:Pro Finlandia -palkitut Luokka:Vuonna 1943 syntyneet Luokka:Elävät henkilöt
Carl Davis

Carl Davis (28. lokakuuta 1936 New York Yhdysvallat – 3. elokuuta 2023) oli yhdysvaltalainen kapellimestari ja säveltäjä, joka asui Britanniassa vuodesta 1961. Hän oli naimisissa brittiläisen näyttelijän Jean Bohtin kanssa. Davis kuoli aivoverenvuotoon 86-vuotiaana. ==Musiikillinen tuotanto== Davis sävelsi musiikkia yli sataan televisio-ohjelmaan, mutta parhaiten hänet tunnetaan mykkäelokuviin luodusta musiikista. Hän avusti myös Paul McCartneyn sinfonisten sävellysten orkestroinnissa. Davis sävelsi muun muassa BBC:n Ylpeys ja ennakkoluulo -televisiosarjan ja Ranskalaisen luutnantin nainen -elokuvan tunnusmelodiat. Lisäksi Davis sävelsi paljon nykytanssi- ja balettimusiikkia Englannin kansallisbaletin, Skotlannin baletin ja Birminghamin kuninkaallisen baletin näytäntöihin. ==Muu toiminta== Davis toimi taiteellisena johtajana ja kapellimestarina Liverpoolin kuninkaallisen filharmonisen orkesterin Summer Pops -konserttisarjassa. BBC Proms -festivaalilla hän johti elokuvamusiikkikonsertin 1999 ja yhteistyö festivaalin kanssa jatkui siitä lähtien. Davis levytti omaa tuotantoaan ja muiden elokuvamusiikkia useiden brittiläisten orkestereiden kanssa, kuten Lontoon kuninkaallisen filharmonisen orkesterin, Lontoon filharmonikoiden, Englantilaisen kamariorkesterin ja Liverpoolin kuninkaallisen filharmonisen orkesterin kanssa. Suomessa Davis johti lokakuussa 2007 Radion sinfoniaorkesteria, joka soitti hänen sovittamansa musiikin Charlie Chaplinin Kaupungin valot -elokuvan esityksen taustamusiikiksi. ==Palkinnot== Vuonna 2003 Davis sai arvostetun BAFTA-palkinnon elämäntyöstään elokuvamusiikin alalla, ja 2005 kuningatar Elisabet II myönsi hänelle korkea-arvoisen kunnianosoituksen (CBE honorary) hänen ansioistaan säveltäjänä ja kapellimestarina. == Lähteet == Luokka:Yhdysvaltalaiset kapellimestarit Luokka:Yhdysvaltalaiset säveltäjät Luokka:Yhdysvaltalaiset elokuvasäveltäjät Luokka:Vuonna 1936 syntyneet Luokka:Vuonna 2023 kuolleet
Žodzina

Žodzina (, IPA: [ˈʐodzʲina]) eli Žodino (, , ) on keskikokoinen Valko-Venäjän teollisuuskaupunki, joka sijaitsee Minskin alueella, maanteitse vain 57 kilometriä Minskin keskustasta koilliseen. Žodzinaa voi pitää yhtenä miljoonakaupunki Minskin esikaupungeista. Žodzinan pinta-ala on 19 km² ja asukasluku 61 724 (10/2009). Žodzina on Valko-Venäjän kaupungeista uusimpia, se sai kaupunkioikeudet 1963. Hallinnollisesti Žodzina on suoraan Minskin alueen keskushallinnon alainen kaupunki, vaikka maantieteellisesti se sijaitsee Smaljavitšyn piirin sisällä.Беларусь Автодорожная (Belarus Avtodorožnaja), 1:1 200 000. Квадрограф, Minsk, 2008. Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. (& ) Žodzinan työnantajiin kuuluu on raskaiden maansiirtokoneiden ja kaivoskoneiden valmistaja BelAZ, jolla on noin 11 000 työntekijää. Toinen tärkeä teollisuuslaitos on vaatevalmistaja "SVITANAK". Žodzinassa on ammattikorkeakoulu muttei korkeampia oppilaitoksia. Kaksi Valko-Venäjän maatalouden tutkimuskeskuksesta toimii kaupungissa. Liikenneyhteyksistä tärkeimpiin kuuluu kantatie P53, jota pitkin Minskin keskustaan on 57 ja Barysaun keskustaan 18 kilometrin matka. Valko-Venäjän suurin valtatie – moottoritie M1 eli eurooppatie E30 – kulkee 11 km Žodzinan keskustan eteläpuolitse tuoden yhteyden niin Moskovaan kuin Varsovankin suuntaan. Kaupunki sijaitsee myös maan päärataverkon äärellä (rataosuus Minsk–Žodzina–Barysau–Orša). == Lähteet == == Aiheesta muualla == * Lyhyt kuvaus kaupungista (BYcity.org) * Kantakaupungin kartta (BYcity.org) *Wikimapia satelliittikuva kaupungista, kohteiden selitys pääosin tai * Минское отделение Белорусской железной дороги - Выберите станцию - Minskin lähijunien sivusto reitteineen ja aikatauluineen - Žodzina aseman aikataulut (Valko-Venäjän rautateiden Minskin osasto) *Eräs kaupunkiportaali ja *Toinen kaupallinen kaupunkiportaali *Zoomattava kaupunkikartta *työkonevalmistaja BelAZ * Valko-Venäjän juna-aikatauluja Luokka:Minskin alueen kaupungit
Yehuda Bauer

Yehuda Bauer (; 1926 Praha, Tšekkoslovakia – 18. lokakuuta 2024https://www.timesofisrael.com/liveblog_entry/prominent-holocaust- historian-yehuda-bauer-dies-at-98/) oli israelilainen professori, joka teki mittavan kansainvälisen uran holokaustin historian tutkijana. == Tausta == Bauer varttui Prahassa ja puhui sujuvasti tšekkiä, slovakkia ja saksaa sekä oppi myöhemmin hepreaa, jiddišiä, englantia, ranskaa ja puolaa. Hänen isänsä oli sionisti, jonka tavoitteena oli viedä perheensä Palestiinaan. Muutto vaati tuhat puntaa, jonka perhe sai koottua 15. maaliskuuta 1939, samana päivänä, kun Saksa otti haltuunsa Böömin ja Määrin. Perhe matkusti välittömästi Palestiinaan. Bauer meni Haifan lukiotasoiseen kouluun, jossa hänen historianopettajansa Rachel Krulik kannusti erityisesti häntä opiskelemaan historioitsijaksi. Kouluaikoinaan hän liittyi Palmahiin, Haganan sotilaalliseen ja maanalaiseen osajärjestöön, josta myöhemmin tuli Israelin armeijan ydin. == Koulutus == Saatuaan brittiläisen stipendin Bauer aloitti opiskelut Walesissä, Cardiffin yliopistossa. Hän palasi taistelemaan Israelin itsenäisyyssodassa 1948–1949, minkä jälkeen hän palasi Cardiffiin jatkamaan opiskelujaan. Palattuaan Israeliin hän liittyi Shovalin kibbutsiin ja aloitti samalla jatko-opinnot Jerusalemin heprealaisessa yliopistossa. Hän sai tohtorinarvon 1960 aiheenaan Palestiinan brittiläinen mandaatti. == Ura == Aloitettuaan luennoitsijana Jerusalemin heprealaisessa yliopistossa hän tapasi Abba Kovnerin, holokaustista selvinneen runoilijan ja sionistin. Tämän innoittamana Bauer alkoi tutkia holokaustin historiaa. Havaittuaan pian kielitaidon merkityksen tutkimusaiheelle Bauer opiskeli lyhyessä ajassa riittävästi jiddišiä, ranskaa ja puolaa kyetäkseen etenemään tutkimuksessa. Aluksi hänen tutkimustyönsä keskittyi eloonjääneiden kokemuksiin, minkä jälkeen hän tutki yhdysvaltalaisten suhdetta holokaustiin. Myöhäisemmässä vaiheessa hän tutki juutalaisten ja natsien vuorovaikutusta juutalaisten pelastumisessa. 1970-luvulla hän toimi Institute for Contemporary Jewryn johtajana ja hänestä tuli Jerusalemin heprealaisen yliopiston professori 1977. Vuonna 1980 hänet nimitettiin pysyväksi akateemiseksi johtajaksi Institute for Contemporary Jewryssä. Samana vuonna hän perusti The Vidal Sassoon International Center for the Study of Antisemitism -tutkimusyksikön. Hän toimi vierailevana professorina muun muassa Yalen yliopistossa, Brandeisin yliopistossa, Havaijin yliopistossa ja Berliinissä. == Julkaisuja == * They Chose Life (1968) * My Brother’s Keeper (1974) * Flight and Rescue (1975) * American Jewry and the Holocaust (1982) * Jews for Sale (1994) * Rethinking the Holocaust (2001) == Lähteet == == Aiheesta muualla == *Laaja selostus Bauerin elämästä ja tutkimuksesta Luokka:Juutalaiset historioitsijat Luokka:Israelilaiset historioitsijat Luokka:Israelilaiset professorit Luokka:Jerusalemin heprealaisen yliopiston professorit Luokka:Vuonna 1926 syntyneet Luokka:Vuonna 2024 kuolleet
Jukka Mäkelä (kuvataiteilija)

Jukka Pekka Mäkelä (31. heinäkuuta 1949 Jyväskylä – 6. helmikuuta 2018 Fiskari, Raasepori) oli suomalainen kuvataiteilija.Kuka kukin on 2003, s. 632. Helsinki 2002. ISBN 951-1-18086-X Hän kuului suomalaisen postmodernismin ja uusekspressionismin kärkihahmoihin. ==Henkilöhistoria== Mäkelä opiskeli Taideteollisessa oppilaitoksessa 1967–1968 ja Suomen Taideakatemian koulussa 1968–1972 Helsingissä. Hän toimi myös asiantuntijatehtävissä, kuten Wihurin rahaston taideostolautakunnassa. ==Taiteellinen tuotanto== Mäkelä on tehnyt suurikokoisia hillityn värisiä ekspressionistisia akryylimaalauksia, jotka liikkuvat abstraktin ja luontovaikutelman rajamailla. Maalausten lähtökohtana ovat usein vesi, lumi ja peruskallio. Hän on työstänyt myös metalligrafiikkaa. Läpimurtonsa Mäkelä teki 1970-luvulla vähäeleisen konstruktivistisilla töillään, 1980-luvulla hän herätti laajaa huomiota rosoisilla, ekspressionistisilla töillään. 1990-luvulla taiteilijan ote keveni muuttuen herkäksi, graafisemmaksi ja "estetistisemmäksi".Kuusela, Altti: ”Ilmaisun maalausmaastossa: Jukka Mäkelän kolme vuosikymmentä ja kahdeksan vuodenaikaa”, Jukka Mäkelä: Merkki ja ele, s. 14, 24. Kiasma 1998. 2000-luvulla Mäkelän töissä alkoivat korostua värit, voimakkaampi viiva sekä maalipinnan päälle liimattu japaninpaperi. Mäkelän teoksia oli esillä laajassa näyttelyssä Merkki ja ele – maalauksia kolmelta vuosikymmeneltä Kiasmassa 1999. Laaja katsaus Mäkelän uudempaan tuotantoon nähtiin Helsingin Taidehallissa Herkkyys ja voima -suurnäyttelyssä syksyllä 2015.Herkkyys ja voima -näyttely. Mäkelä sai Valtion taidepalkinnon 1977 ja 1981, ja Pro Finlandia -mitali hänelle myönnettiin 2007.Katri Helena ja Pirkko Saisio saivat Pro Finlandian Hän edusti Suomea Venetsian biennaalissa 1988. Taiteilijaeläke myönnettiin Mäkelälle 2013. == Lähteet == == Aiheesta muualla == * Jukka Mäkelä Valtion taidemuseon kokoelmissa. * * Jukka Mäkelän muistokirjoitus Helsingin Sanomissa Luokka:Suomalaiset taidemaalarit Luokka:Suomalaiset taidegraafikot Luokka:Pro Finlandia -palkitut Luokka:Vuonna 1949 syntyneet Luokka:Vuonna 2018 kuolleet
Apperseptio

Apperseptio (lat.: ad + percipere, 'havaita') on filosofinen käsite, joka tarkoittaa havaintoa (perseptiota) johon liittyy tietoisuus havaitsemisesta. Apperseptiota on joskus kutsuttu myös ”käsitteelliseksi havainnoksi”. Immanuel Kant erotti empiirisen apperseption ja transsendentaalin apperseption toisistaan. Ensin mainittu tarkoittaa ”konkreettisen aktuaalisen minän tietoisuutta omista muuttuvista tiloistaan”, eli niin kutsuttu ”sisäinen aisti”. Viimeksi mainittu tarkoittaa ”puhdasta, alkuperäistä muuttumatonta tietoisuutta, joka on välttämätön edellytys kokemukselle sellaisenaan, ja lopullinen perusta kokemuksen synteettiselle ykseydelle”. Apperseption ykseydellä Kant tarkoitti sitä, että jokainen mielle ymmärretään aina jonkin subjektin mielteeksi. Näin jokaiseen havaintoon sisältyy tietoisuus, että se on jonkin (minän) havainto. Psykologiassa apperseptio tarkoittaa prosessia, jossa uusi kokemus sulautetaan osaksi yksilön aiempia kokemuksia. Apperseptio tarkoittaa siis uusien kokemusten havaitsemista suhteessa edeltäviin kokemuksiin. Esimerkiksi tulen nähdessään ihminen yhdistää apperseption avulla sen aiempiin kokemuksiin, jolloin on palanut. Näin ihminen ymmärtää, että kyseessä on tilanne, jolloin tulee välttää esimerkiksi käden laittamista tulen päälle. == Katso myös == * Metakognitio *Konstruktivismi (oppimisteoria) == Lähteet == == Aiheesta muualla == * James, William: "Apperception" . Talks to Teachers, Chapter 14 (1892) Luokka:Filosofian termit Luokka:Tietoteoria
Derya Büyükuncu

Derya Büyükuncu (2. heinäkuuta 1976) on entinen turkkilainen uimari. Hän edusti kotimaataan neljissä kesäolympialaisissa, lähtien vuodesta 1992. Hän voitti urallaan MM-pronssia 100 metrin selkäuinnissa lyhyellä radalla Ateenassa vuonna 2000.http://www.fina.org/events/WC/Fukuoka_2001/site/wldswimchamps00_results.html Lisäksi hän voitti urallaan yhden EM-pronssin pitkillä radoilla, ja yhden EM- hopean lyhyellä radalla, kummatkin 100 metrin selkäuinnista. == Lähteet == Luokka:Turkkilaiset uimarit Luokka:Vuonna 1976 syntyneet Luokka:Elävät henkilöt
Major Label

Major Label on helsinkiläinen rock-yhtye, joka soittaa metallivaikutteista alternative rockia. Kitaristi-laulaja Arto Tuunela vastaa suurelta osin Major Labelin kappaleiden kirjoittamisesta, äänittämisestä, miksauksesta ja tuottamisesta. ==Musiikki== Lauluosuudet vaihtelevat puhtaista epäpuhtaisiin, ja soundiltaan musiikki on täyteläistä ja suurellista. Yhtye merkitsee tärkeimmiksi vaikuttajikseen muun muassa David Lynchin, Led Zeppelinin, Rolling Stonesin ja The Beatlesin. Vertauksia se on saanut etenkin Deftonesiin.Deftones mainittu mm. seuraavissa medioissa: Rumba, Soundi ja Viihdeimperiumi, Rokkizine, Imperiumi, Noise.fi, Rockmusica.net, Desibeli.net Major Labelin esikoissingle My Time sai soittoaikaa YleX-radiokanavalla, ja YleX Iltapäivän juontajat Olli Junes ja Tuomas Rajala kutsuivat albumia "vuoden odotetuimmaksi kotimaiseksi albumiksi". Yhtye ja debyyttialbumi oli valittu muun muassa Rumban, Soundin ja Noise.finNoise.fi, Vuosiäänestyksen tulokset 2007: Kotimainen tulokas #8, Vuoden yllätys #5 vuoden 2007 vuosiäänestyksissä top 20 -joukkoon ja oli ehdolla Femmagaalassa sarjassa "Ääni ja femma".Femmagaala tiedote Yhtye nauhoitti kesällä 2008 toisen albuminsa When Im With You You Are Safe, joka julkaistiin alkuvuodesta 2009.Elements Music levy-yhtiön tiedote Levyn ensimmäinen single "When I Am With You You Are Safe" julkaistiin jouluaattona 2008 yhtyeen Myspace- sivuilla.http://blogs.myspace.com/index.cfm?fuseaction=blog.view&friendID;=41475483&blogID;=458002469 ==Jäsenet== * Arto Tuunela (laulu, kitara) * Tero Saraperä (basso) * Ilari Kivelä (rummut) * Juha (rummut, 2000–2005) * Daisy (kitara, 2000–2004) ==Diskografia== * Promo 2002 (demo) (2002) * Looking For Somene / Sweet Volunteer (demo) (2003) * Down The Sunny Road EP (2003) * Hold Breath Between Lines EP (2004) * Weightlifter EP (2005) * My Time (single) (2007) * ...And The Machines Will Never Wake Us (2007) * Scissors (single) (2008) * When I Am With You You Are Safe (2009) ==Lähteet== ==Aiheesta muualla== Major Label - MySpace Luokka:Suomalaiset rockyhtyeet
Jelsk

Jelsk (valkoven. ja , , ) on kaupunki ja samanniminen piiri Valko-Venäjän Homelin alueen eteläosissa Ukrainan rajalla. Vuoden 2009 väestönlaskennan mukaan kaupungissa asui 9 725 asukasta ja piirissä 17 839 ihmistä. == Liikenneyhteydet == Liikenneyhteyksistä tärkeimpiä ovat pohjoisessa sijaitsevasta naapurikaupunki Mazyristä (noin 35 km) saapuva ja Ukrainan rajalle (noin 25 km) vievä P31-kantatie sekä samansuuntainen rautatie. Toinen kantatie (P126) luo yhteyden idässä sijaitsevaan Narouljaan ja kolmas (P148 + P36) läntiseen naapurikaupunkiin Leltšytsyyn. == Tšernobylin vaikutuksia == Vuoden 1986 ydinonnettomuuden seurauksena Tšernobylin luoteispuolella sijaitsevan Jelskin piirin alueelle levisi radioaktiivista saastetta ja alue saastui pääosin lievästi. Pahimmin saastuneilta alueilta kuitenkin yhdeksän kylää, joissa asui 2 123 ihmistä, asutettiin uudestaan toisaalle. == Lähteet == == Aiheesta muualla == *Lyhyt kuvaus kaupungista (BYcity.org) *Kaupunkikartta (BYcity.org) *WikiMapia karttalinkki kaupunkiin, kohteiden selitykset pääosin tai *Valokuvia Jelskin kaupungista *Kuvausta kaupungista *Neuvostoliiton aikaista 1:200 000 topografikarttaa alueesta Luokka:Homelin alueen kaupungit
Defiance, Ohio

Defiance, Ohio on yhdysvaltalainen folkpunk-yhtye. Yhtye on kotoisin Bloomingtonista, Indianasta. Heidät tunnetaan etenkin kiivaasta keikkailutahdista sekä intensiivisistä livekeikoista. Yhtye on nimetty Ohion osavaltiossa sijaitsevan Defiancen kaupungin mukaan. Yhtyeeltä on ilmestynyt kolme albumia sekä monta split-äänitystä muiden yhtyeiden kanssa. Suurin osa heidän musiikistaan on yhtyeen itsensä tuottamaa ja julkaisemaa. Lisäksi yhtyeen kaikki tuotokset ovat ladattavissa ilmaiseksi heidän kotisivuiltaan. == Diskografia == * Demo (2003) * Share What Ya Got (2003) * 2003 Tour CDR (2003) * Ghost Mice/Defiance Ohio split CD (2004) * One Reason/Defiance, Ohio split 7" (2004) * The Great Depression (2006) * Environmental Youth Crunch/Defiance, Ohio Split (2007) * The Fear, The Fear, The Fear (2007) == Aiheesta muualla == * Yhtyeen kotisivut * Luokka:Yhdysvaltalaiset yhtyeet
Kate Jackson

Lucy Kate Jackson (s. 29. lokakuuta 1948) on yhdysvaltalainen näyttelijä, ohjaaja ja tuottaja. Hänet muistetaan muun muassa Sabrina ”Bree” Duncanin roolista vuosina 1976–1981 pyörineessä Charlien enkelit -sarjassa. Jackson oli sarjan älykköhahmo siinä missä Farrah Fawcett (roolinimeltään Jill Munroe) oli vaaleine, runsaine hiuksineen ihailtu seksisymboli. Sarjan kolmatta alkuperäistä enkeliä Kelly Garrettiä esitti Jaclyn Smith. Jackson jätti sarjan kolmen vuoden rupeaman jälkeen vuonna 1979, ja hänen tilalleen kolmanneksi enkeliksi tuli Shelley Hack (roolinimeltään Tiffany Wells). Charlien enkeleiden jälkeen Jackson esiintyi mm. Scarecrow and Mrs. King -sarjan yhdessä pääosassa. Jackson syntyi Birminghamissa, Alabamassa, ja opiskeli aluksi Mississippin yliopistossa pääaineenaan historia, minkä jälkeen hän siirtyi Birmingham-Southern Collegeen, missä hän opiskeli mm. teatterihistoriaa. Myöhemmin Jackson muutti New Yorkiin opiskelemaan näyttelemistä American Academy of Dramatic Arts -oppilaitoksessa. Hän on ollut kolmesti naimisissa, ensimmäisen kerran vuosina 1978–1980 näyttelijä ja tuottaja Andrew Stevensin kanssa. Jacksonilla ei ole omia biologisia lapsia, mutta hän adoptoi vuonna 1995 pojan, jonka nimi on Charles Taylor Jackson. Jackson on selvinnyt rintasyövästä kaksi kertaa, vuosina 1987 ja 1989, ja on omien kokemustensa vuoksi mammografiatutkimusten puolestapuhuja. Jacksonilla on ollut neljä Golden Globe- ja kolme Emmy-ehdokkuutta. Näyttelijän uransa ohella Jackson toimi Revlon- ja Max Factor -kosmetiikkabrändien mainoskasvona. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1948 syntyneet Luokka:Elävät henkilöt
Robert Kántor

Robert Kántor (s. 25. helmikuuta 1977) on tšekkiläinen uransa lopettanut jääkiekkopuolustaja. Hänet tunnettiin kovasta laukauksestaan. Kántor aloitti pääsarjauransa kaudella 1995–1996 Tšekin Extraliigassa HC Kometa Brnossa, joka tippui sarjasta kauden päätteeksi. Seuraavan kauden Kántor pelasikin Brnossa Tšekin toiseksi korkeimmalla tasolla. kaudeksi 1997–1998 Kántor palasi Extraliigan, kun hän siirtyi HC Třineciin. Třinecissä hän pelasi kolmella kaudella, kunnes hän vaihtoi joukkuetta kahdesti kesken kauden 1999–2000. Kántor aloitti kauden Třinecissä, mutta siirtyi HC Havířovin kautta HC Pardubiceen. Kauden 2000–2001 hän edusti HC Karlovy Varyä. Kaudet 2001–2003 Kántor pelasi SM-liigan HIFK:ssa. Jälkimmäisellä HIFK-kaudellaan Kántor teki suhteellisen hyvät tehot puolustajalle 8+11. Kaudeksi 2003–2004 hän siirtyi Venäjän superliigaan Moskovan Dynamoon. Kántorin kausi ei sujunut kovinkaan hyvin, ja hän vaihtoi kesken kauden Ak Bars Kazaniin. Kántor palasi SM-liigaan kaudeksi 2004–2005, kun hän teki sopimuksen Tapparan kanssa. Tapparassa Kántor pelasi yhden kauden. Joukkue ei käyttänyt Kántorin sopimuksessa ollutta optiovuotta, joten hän joutui siirtymään kauden jälkeen. Kántor palasi kotimaahansa, kun hän teki sopimuksen Extraliigan voittaneeseen Pardubiceen. Kántor teki kaudeksi 2006–2007 artistisopimuksen Elitserienin Färjestadin kanssa. Hän liittyi joukkueen kokoonpanoon lokakuussa. Alkukaudesta hän pelasi viisi ottelua Tšekin HC Vítkovicessä. Kántor edusti Färjestadia yhden kauden, ja hän siirtyi kaudeksi 2007–2008 Saksan DEL-liigan DEG Metro Starsiin. SM- liigaseura Jokerit hankki Kántorin kuitenkin kesken kauden puolustajapulansa takia. Kántor vaihtoi Jokereista taas Tšekin sarjoihin, kun hän teki sopimuksen kaudesta 2008–2009 ykkössarjassa pelanneen Kometa Brnon kanssa. Kántor oli aloittamassa Brnota nousemaan takaisin Extraliigaan. Hän aloittikin kauden 2009–2010 Extraligassa, mutta brnolaisseura vuokrasi hänet kesken kauden ykkössarjan HC Šumperkiin. Tammikuussa 2010 Kántor siirtyi pois Tšekistä, kun hän teki loppukauden mittaisen sopimuksen Elitserienin Röglen kanssa. Kaudella 2010–2011 hän pelasi 15 ottelua Slovakian Extraligan HC Slovan Bratislavassa ja 16 ottelua Tšekin ykkössarjan Piráti Chomutovissa. Seuraavaksi kaudeksi Kántor siirtyi Itävallan pääsarjan EC Graz 99ersiin. == Lähteet == Luokka:Tšekkiläiset jääkiekkoilijat Luokka:Vuonna 1977 syntyneet Luokka:Elävät henkilöt
C. W. Åkerlund

Carl Wilhelm Napoleon Åkerlund (12. huhtikuuta 1840 – 19. kesäkuuta 1911) oli suomalainen liikemies, kunnallisneuvos, lahjoittaja ja valtiopäivämies. Åkerlund oli syntyjään köyhän äidin poika Helsingistä. Hän aloitti työuransa puotiapulaisena Hämeenlinnassa 13-vuotiaana. Åkerlundin työskentely kauppa- alalla jatkui Tampereella, aluksi kauppias L. J. Hammarénin palveluksessa ja myöhemmin, hänen ostettuaan Hammarénin kauppavarastot itselleen, itsenäisenä kauppiaana vuodesta 1870 lähtien. Vuonna 1886 Åkerlund aloitti työskentelyn Tampereen Säästöpankin rahastonhoitajan ja asiamiehen virassa. Hän hoiti näitä toimia aina kuolemaansa saakka. Åkerlund oli Tampereen kunnalliselämässä keskeinen hahmo ja kuului kaupunginvaltuustoon 1874–1904. Ruotsinkielisestä kodista lähtöisin ollut Åkerlund liittyi suomenmielisten toimintaan ja oli heidän näkyvimpiä edustajiaan Tampereella, missä ruotsinmieliset hallitsivat kunnallista päätöksentekoa ja kunnallisvaaleja. Hän oli muun muassa perustamassa Aamulehteä vuonna 1881 ja Tampereen Suomalaista Klubia vuonna 1891. Lehtiyhtiön ensimmäisiin osakkeenomistajiin kuulunut Åkerlund oli yhtiön johtokunnan jäsen 27 vuotta ja toimi 13 vuotta sen puheenjohtajana. Åkerlund edusti Tamperetta porvarissäädyssä valtiopäivillä 1888 ja 1891. Tampereen Tullin alueella sijaitseva Åkerlundinkatu on nimetty C. W. Åkerlundin mukaan. Myös hänen kauppiaskollegallaan L. J. Hammarénilla on oma nimikkokatunsa samalla alueella. == Katso myös == * Kunnallisneuvos C. V. Åkerlundin säätiö == Lähteet == Luokka:Suomalaiset liikemiehet Luokka:Suomalaiset lahjoittajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1840 syntyneet Luokka:Vuonna 1911 kuolleet
Yhdistetyn maailmancup 2007–2008

Yhdistetyn maailmancup 2007–2008 alkoi 30. marraskuuta 2007 Kuusamossa ja päättyi 9. maaliskuuta 2008 Osloon. Kauden aikana oli tarkoitus järjestää 24 kilpailua, mutta niistä neljä jouduttiin perumaan. Saksan Ronny Ackermann varmisti kokonaisvoiton kaksi kilpailua ennen kauden loppumista, kun Lahden hurrikaanisprintti peruttiin kovan tuulen vuoksi. == Tulokset == # Päivämäärä Paikka Matka Voittaja Toinen Kolmas 1 30. marraskuuta 2007 Kuusamo normaalikilpailu Ronny Ackermann Johnny Spillane Christoph Bieler 2 1. joulukuuta sprinttikilpailu Björn Kircheisen Hannu Manninen Bill Demong 3 8. joulukuuta Trondheim normaalikilpailu Bill Demong Björn Kircheisen Ronny Ackermann 4 9. joulukuuta sprinttikilpailu Christoph Bieler Jason Lamy Chappuis Bernhard Gruber 5 15. joulukuuta Ramsau yhteislähtö Björn Kircheisen Bernhard Gruber Petter Tande 6 16. joulukuuta hurrikaanisprintti Björn Kircheisen Ronny Ackermann Tino Edelmann 7 30. joulukuuta Oberhof normaalikilpailu Magnus Moan Bill Demong Petter Tande 8 5. tammikuuta 2008 Schonach sprinttikilpailu Jason Lamy Chappuis Bill Demong Magnus Moan 9 6. tammikuuta normaalikilpailu Petter Tande Hannu Manninen Ronny Ackermann 10 12. tammikuuta Val di Fiemme normaalikilpailu Ronny Ackermann Bill Demong Sebastian Haseney 11 13. tammikuuta sprinttikilpailu Sebastian Haseney Jason Lamy Chappuis David Kreiner 12 19.–20. tammikuuta Klingenthal yhteislähtö Eric Frenzel Ronny Ackermann Anssi Koivuranta 13 20. tammikuuta sprinttikilpailu Ronny Ackermann Eric Frenzel David Kreiner 14 26. tammikuuta Seefeld sprinttikilpailu Christoph Bieler Magnus Moan Ronny Ackermann 15 27. tammikuuta Jason Lamy Chappuis Bernhard Gruber Christoph Bieler 16 15. helmikuuta Liberec sprinttikilpailu peruttiin 17 16. helmikuuta yhteislähtö Petter Tande Anssi Koivuranta Ronny Ackermann 18 17. helmikuuta Liberec sprinttikilpailu peruttiin 19 23. helmikuuta Zakopane yhteislähtö peruttiin 20 24. helmikuuta sprinttikilpailu Bernhard Gruber Tommy Schmid Bill Demong 21 29. helmikuuta Lahti normaalikilpailu Petter Tande Eric Frenzel Ronny Ackermann 22 1. maaliskuuta hurrikaanisprintti peruttiin 23 8. maaliskuuta Oslo normaalikilpailu Bernhard Gruber Christoph Bieler Ronny Ackermann 24 9. maaliskuuta sprinttikilpailu Petter Tande Mario Stecher Bernhard Gruber == Maailmancupin loppupisteet == ===Kokonaiskilpailu=== Sija Urheilija Maa Pisteet 1\. Ronny Ackermann 1174 2\. Petter Tande 978 3\. Bill Demong 902 4\. Bernhard Gruber 894 5\. Jason Lamy Chappuis 776 6\. Christoph Bieler 766 7\. Eric Frenzel 752 8\. Björn Kircheisen 676 9\. Magnus Moan 667 10\. David Kreiner 622 ===Sprinttimaailmancup=== Sija Urheilija Maa Pisteet 1\. Ronny Ackermann 508 2\. Jason Lamy Chappuis 504 3\. Bernhard Gruber 497 4\. Christoph Bieler 468 5\. Petter Tande 396 6\. Bill Demong 394 7\. Magnus Moan 332 8\. Björn Kircheisen 314 9\. Eric Frenzel 312 10\. David Kreiner 304 == Lähteet == *Tulokset FIS:n sivuilla * Maailmancupin pistetilanne 2007–2008 Luokka:Vuoden 2007 urheilu Luokka:Vuoden 2008 urheilu
Hot Water Music

Hot Water Music on post-hardcore/punkrock -yhtye Floridan Gainesvillestä. Yhtyeen jäsenet ovat Chuck Ragan, Chris Wollard, Jason Black ja George Rebelo. Yhtye perustettiin vuonna 1993. Vuoden 2005 lopulla yhtye ilmoitti pitävänsä taukoa johtuen Chuck Raganin lähdöstä, joka johtui perhesyistä. 13. toukokuuta 2006 tauko muuttui pysyväksi ja Hot Water Music hajosi. Kolme jäljelle jäänyttä jäsentä aloittivat uuden projektin, yhtyeen nimeltä The Draft. Se julkaisi ensimmäisen albuminsa, In A Million Piecesin, 12. syyskuuta 2006. Chuck Ragan jatkoi myös musiikkiuraansa sooloartistina soittaen folkmusiikkia. Yhtyeen nimi tulee Charles Bukowskin samannimisestä kirjasta. 22\. lokakuuta 2007 punk-musiikkiin keskittynyt nettisivusto Punknews.org ilmoitti, että Hot Water Musicin uudelleenyhdistyminen tapahtuu. Myös Chuck Ragan on ilmoittanut aiemmin, että hän odottaa soittavansa entisen yhtyeensä kanssa jossakin vaiheessa tulevaisuudessa. == Diskografia == === Studioalbumit === * Finding the Rhythms - 1996 * Fuel for the Hate Game - 1997 * Forever and Counting - 1997 * Live at the Hardback - 1999 * No Division - 1999 * A Flight and a Crash - 2001 * Never Ender - 2001 * Caution - 2002 * The New What Next - 2004 * Exister - 2012 * Light It Up - 2017 === Kokoelmat === * Finding the Rhythms - 1995 * Never Ender - 2001 * Till the Wheels Fall Off - 2008 === Livealbumit === * Live at the Hardback - 1999 * Live in Chicago - 2013 === EP-levyt ja splitit === * Push For Coin demo - 1995 * Happy Days - (Tomorrow Split) 1995 * Eating the Filler - 1995 * Allied 7" 1997 * Hot Water Music/Clairmel Split - 1998 * Snuffy Smile (Hot Water Music/Screaming Fat Rat Split) 1998 * Some 7" (Hot Water Music/Six Going on Seven Split) 1998 * Hot Water Music vs Discount - 1999 * Moonpies for Misfits - 1999 * BYO Split Series, Vol. 1 - (Hot Water Music/Leatherface Split) - 1999 * Alkaline Trio/Hot Water Music split - 2002 * Colors, Words, and Dreams - (Hot Water/The Casket Lottery) - 2002 * Split with Muff Potter 7" - 2003 * Live in Chicago No. 1 7" - 2010 * Live in Chicago No. 2 7" - 2010 * Live in Chicago No. 3 7" - 2010 * Live in Chicago No. 4 7" - 2010 * Split with The Bouncing Souls 7" - 2011 * Live in Chicago No. 5 7" - 2011 * Live in Chicago No. 6 6" - 2011 * The Fire, The Steel, The Tread/Adds Up to Nothing 7" - 2011 * Drag My Body 7" - 2012 * Shake Up The Shadows - 2019 === Musiikkivideot === * Paper Thin - 2001 * Remedy - 2002 * State of Grace - 2012 * Drag My Body - 2013 * Never Going Back - 2017 * Vultures - 2017 == Aiheesta muualla == *Yhtyeen kotisivut * Luokka:Yhdysvaltalaiset punkyhtyeet Luokka:Yhdysvaltalaiset post-hardcore-yhtyeet Luokka:Yhdysvaltalaiset hard rock -yhtyeet Luokka:Stoner rock -yhtyeet
Alan Freed

Albert James ”Alan” Freed (15. joulukuuta 1921 Windber, Pennsylvania – 20. tammikuuta 1965 Palm Springs, Kalifornia) oli yhdysvaltalainen DJ ("Moondog"), joka tuli tunnetuksi suurella merkityksellään rock'n'rollin varhaiseen historiaan ja leviämiseen. Hänet kelpuutettiin Rock and Roll Hall of Fameen ensimmäisten joukossa vuonna 1986. Freedin myöhäistä uraa varjosti niin kutsuttu payola-skandaali: vuonna 1962 Freed tuomittiin 300 dollarin sakkoihin ja puolen vuoden ehdolliseen vankeuteen lahjusten ottamisesta tiettyjen äänitteiden soittamiseksi ohjelmissaan. Lisäksi hän joutui maksamaan 37 000 dollaria tuloveroa ilmoittamatta jääneistä tuloistaan. Samassa tutkinnassa todettiin kaikkiaan 255 DJ:n ottaneen lahjuksia, joista seitsemää vastaan nostettiin syyte, ja Freed oli ainoa rangaistukseen tuomittu. Freed esiintyi uransa aikana myös televisiossa sekä useissa rock-elokuvissa ja on saanut tähden Hollywood Walk of Famella. Vuonna 1978 sai ensi-iltansa hänestä kertova elokuva Kuumaa vahaa (American Hot Wax). Alan Freed menehtyi 43-vuotiaana sairaalassa Kalifornian Palm Springsissä kirroosin ja uremian seurauksena.A Tribute to Alan Freed, Mr. "Rock 'n' Roll" . Viitattu 7.3.2016. http://www.alanfreed.com/wp/biography/ Viitattu 7.3.2016. ==Lähteet== Luokka:Yhdysvaltalaiset DJ:t Luokka:Hollywood Walk of Fame Luokka:Radio Hall of Fame Luokka:Grammy-palkinnon saajat Luokka:Vuonna 1921 syntyneet Luokka:Vuonna 1965 kuolleet
Thomas F. Bayard

Thomas F. Bayard (29. lokakuuta 1828 Wilmington – 28. syyskuuta 1898 Dedham, Massachusetts) oli yhdysvaltalainen lakimies ja demokraattipuoluetta edustanut poliitikko. Bayard valittiin Delawaren edustajana Yhdysvaltain senaattiin vuoden 1868 vaaleissa, joissa hänet valittiin isänsä James Asheton Bayard nuoremman seuraajaksi. Bayard astui virkaansa seuraavan vuoden tammikuussa ja toimi senaattorina aina vuoteen 1885 saakka. Senaatissa Bayard toimi muun muassa valtiovarainvaliokunnan puheenjohtajana 1879–1881 ja senaatin puheenjohtajana pro tempore 10. lokakuuta 1881 – 13. lokakuuta 1881. Hän oli demokraattien presidenttiehdokas 1876. Vuonna 1885 presidentti Grover Cleveland nimitti Bayardin Yhdysvaltain ulkoministeriksi. Bayard toimi ulkoministerinä aina vuoteen 1889 saakka. Tämän jälkeen Bayard toimi vielä Yhdysvaltain Britannian suurlähettiläänä 1893–97. Yksi Bayardin lapsista oli Thomas F. Bayard Jr., joka isänsä ja isoisänsä tavoin toimi myös myöhemmin senaattorina. == Lähteet == Luokka:Yhdysvaltain ulkoministerit Luokka:Yhdysvaltain senaatin jäsenet Luokka:Vuonna 1828 syntyneet Luokka:Vuonna 1898 kuolleet Luokka:Yhdysvaltalaiset demokraattipoliitikot
Leichter Panzerspähwagen

Leichter Panzerspähwagen oli Saksan asevoimien vuosina 1935–1945 käyttämä kevyt panssaroitu tiedusteluajoveuvo. Ajoneuvoa valmistivat Weserhutte, MNH ja Büssig-NAG. Ajoneuvossa käytettiin 8-sylinteristä Horch 3,5- tai 3,8-litraista bensiinimoottoria (teholtaan noin 81 hv). Sen huippunopeus tiellä oli 80 km/h ja maastossa 40 km/h; tankkausväli oli noin 300 km. Leichter Panzerspähwagenin edessä oli 8 mm panssarointi ja pohjassa, katossa, sivuilla sekä takana 5 mm panssarointi. Tyyppi oli varsin suosittu luotettavuutensa vuoksi, mutta lyhyehkö toimintasäde rajoitti käyttöä. == Muunnelmat == SdKfz. 221 SdKfz. 221 oli aseistettu 7,92 mm Maschinengewehr 34 (MG34) konekiväärillä. Ajoneuvo oli suunniteltu kahdelle hengelle: komentaja (toimi myös ampujana )sekä ajaja. Panssarointi oli tavallisesti 8 mm paksua, mutta myöhemmissä malleissa käytettiin 14,5 mm paksua panssarointia. SdKfz. 222 Toinen versio jonka aseistus sisälsi 7,92 mm Maschinengewehr 34 (MG34) konekiväärin lisäksi 20 mm KwK 30 L/55 automaattitykin. Miehistössä oli kolme jäsentä: radisti, komentaja ja ajaja. Joissain malleissa oli käytössä myös 28 mm panssarintorjuntatykki. Vaunun toimivuus oli rajoitettua, koska komentajan piti hoitaa myös konekivääriä ja radiomiehen piti toimia myös lataajana. Sdkfz. 223 Sdkfz. 223 sisälsi radiojärjestelmän. Aseistukseltaan se oli kuin SdKfz. 221. Mallia valmistettiin yhteensä noin 500 kappaletta. == Lähteet == *WarWheels.net – SDKFZ 222 Armored Car *World War II Tanks – Leichte Panzerspähwagen (2cm) (SdKfz 222) * Luokka:Toisen maailmansodan panssariautot Luokka:Heerin kalusto
Cryptic Slaughter

Cryptic Slaughter on amerikkalainen crossover thrash -yhtye. Se perustettiin vuonna 1984 Santa Monicassa ja se hajosi ensimmäisen kerran vuonna 1990. Vuonna 2002 yhtye teki paluun, julkaisten EP-levyn Band in S.M.. Yhtye hajosi vuotta myöhemmin == Viimeisin tunnettu kokoonpano == * Brian Lehfeldt – rummut * Les Evans – kitara, bassokitara * Chris Merrow – laulu === Entiset jäsenet === * Bill Crooks – bassokitara (1984–1985), laulu (1984–1988, 2002–2003) * Scott Peterson – rummut (1984–1988) * Adam Scott – kitara (1984) * Rob "Blasko" Nicholson – bassokitara (1985–1988, 2002–2003) * Brett Davis – bassokitara (1989–1990) * Dave Hollingsworth – laulu (1989–1990) * Eli Nelson – kitara (1990) == Diskografia == === Studioalbumit === * * * * === Muut albumit === * * * == Aiheesta muualla == * Luokka:Yhdysvaltalaiset thrash metal -yhtyeet Luokka:Crossover thrash -yhtyeet
Dawkinsin jumala

Dawkinsin jumala: Geenit, meemit ja elämän tarkoitus on teologi Alister McGrathin vuonna 2005 julkaistu kirja. McGrath arvioi kirjassaan Richard Dawkinsin laajaa kirjallista tuotantoa. McGrath väittää, että evoluutioteoria on Dawkinsille maailmankatsomus, josta Dawkinsin mukaan johdonmukaisesti seuraa ateismi. Tarkastellessaan Dawkinsin kirjaa Sokea kelloseppä (1986) McGrath esittää seuraavat vastaväitteet (s.67): # Yleisellä tasolla Jumala- hypoteesia on mahdotonta tieteellisin metodein ratkaista suuntaan tai toiseen. # Dawkins pyrkii argumenteillaan osoittamaan, että Jumalaan ei tarvitse turvautua evoluutioprosessin selittävänä tekijänä. Tämä ajatus sopii yhteen monien ateististen, agnostististen ja kristillisten maailmankatsomusten kanssa. Se ei kuitenkaan tee mitään niistä välttämättömäksi. # Dawkins pyrkii kumoamaan käsityksen Jumalasta “kelloseppänä”. Näin ajateltiin 1700-luvun Englannissa, mutta kristilliselle traditiolle tämä käsitys ei ole tyypillinen. Sen kehittäjä Robert Boyle (1627–1691) vertasi maailmankaikkeutta Strasbourgissa sijaitsevaan suureen kelloon. Näkemys laajennettiin sittemmin kuvaamaan maailman fyysisen rakenteen lisäksi myös eliökuntaa. Siten Dawkins osoittaa vain heikkouden eräässä aikaansa sidotussa luomisopin muunnelmassa, jota jo monet aikalaisteologit pitivät riittämättömänä ja ehkä jopa harhaoppisena. McGrath painottaa Dawkinsin argumentoinnin johtavan ateismin sijasta pikemminkin agnostisismiin (s.115). McGrathin kriittisen tarkastelun kohteena ovat myös mm. Dawkinsin väittämät todisteista tieteessä ja uskonnossa, tämän käsitykset uskon ja järjen luonteesta sekä idea meemeistä, kulttuurisista kopioitujista. == Lähteet == * === Viitteet === == Aiheesta muualla == * Markus Partanen: Ateismia ajattelua herättävästi. Kiiltomato.net 18.7.2005. * Martti Mäkisalo: Eturivin teologi vastaa tähtiateistille. Helsingin Sanomat 11.8.2006. * Erkki Hartikainen: Jumaluusoppinut herjaa Dawkins’ia, eikä vastaa kysymykseen elämän tarkoituksesta . Jumalaton 18.9.2006. Luokka:Kirjat ateismista Luokka:Kirjat kristillisestä teologiasta ja uskonnonfilosofiasta Luokka:Vuoden 2005 kirjat Luokka:Brittiläiset tietokirjat
Bob Bergen

Robert Bergen (s. 8. maaliskuuta 1964 St. Louis, Missouri, Yhdysvallat) on yhdysvaltalainen ääninäyttelijä, joka tunnetaan parhaiten Putte Possun ääniroolista useista animaatioista ja videopeleistä. ==Elämäkerta== Bergen halusi olla jo 5-vuotiaana Putte Possun äänenä ja vuosia myöhemmin hänen haaveensa toteutui. Bergen muutti Cincinnatista Los Angelesiin 14-vuotiaana, kun hänen isänsä uusi työpaikka sijaitsi kyseisessä kaupungissa. Se ei kuitenkaan ollut nuorelle Bergenille ongelma sillä hänen idolinsa Mel Blanc työskenteli myös Los Angelesissa. Bergenin unelmana oli tulla ääninäyttelijäksi ja erityisesti oppia imitoimaan Putte Possua. Hän harjoitteli hahmon ääntä päivittäin ja loi samalla omia hahmoja. Bergenin koulunkäynti jäi yhä vähemmäksi, kun hän alkoi tutkia ja kysellä useilta animaatiostudioilta siitä miten pääsisi ääninäyttelijäksi piirrettyihin. Lopulta Hanna-Barbera-yhtiö ilmoitti asiasta Bob Lloydille, joka omisti silloin ainoan ääniroolittajayhtiön Los Angelesissa nimeltä The Voicecaster. Lloyd puolestaan ilmoitti Daws Butlerille, joka on yksi tunnetuimmista ääninäyttelijöistä. Pian Bergen pääsi itse mestarin oppiin ääninäyttelemisessä muiden oppilaiden kanssa. Ollessaan 18-vuotias Bergenin perheen hyvä ystävä Casey Kasem lähetti nimikirjoituksella varustetun kuvan high schoolin päättäjäisistä. Bergen lähetti takaisin kiitosviestin ja kertoi samalla haluavansa ääninäyttelijäksi piirrettyihin ja liitti viestiin puhelinnumeronsa. Myöhemmin Bergen sai yllättävän puhelun Kasemilta, joka pyysi häntä tekemään kotitekoisen demokasetin, jossa olisi kaikki Bergenin osaamat äänet. Hän lähetti kasetin, jossa oli yhteensä 85 eri ääntä. Kasem puolestaan antoi demon ääninäyttelijäagentille Don Pittsille, joka otti Bergenin asiakkaakseen. Pian hän saikin ensimmäisen ääniroolinsa vuonna 1982 animaatiosarjassa Spider-Man and His Amazing Friends. Samalla Bergen opiskeli vielä seuraavat viisi vuotta Daws Butlerin alaisuudessa ja täytettyään 23 vuotta hän valmistui täysiaikaiseksi ääninäyttelijäksi. Tämän myötä Bergenillä oli enemmän aikaa tehdä äänirooleja animaatiosarjoihin, mainoksiin ja videopeleihin. Bergen teki ensimmäisen Putte Possun ääniroolin vuonna 1996 lyhytanimaatioon Superior Duck. Seuraavan kerran hänet kuultiin elokuvissa Looney Tunes: Reality Check ja Looney Tunes: Taas kehissä vuonna 2003. Samalla Bergen oli Putte Possun ääniroolissa animaatiosarjassa Duck Dodgers, josta hän sai Annie-ehdokkuuden vuonna 2004. ==Aiheesta muualla== * Bob Bergen Voice Chasersissa * Bob Bergen TV.comissa Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1964 syntyneet Luokka:Elävät henkilöt